CELEX: 52014PC0480
Language: ro
Date: 2014-07-23
Title: Propunere de DECIZIE A CONSILIULUI privind semnarea, în numele Uniunii Europene și al statelor membre ale acesteia, și aplicarea provizorie a Protocolului de aderare la Acordul-cadru global de parteneriat și de cooperare între Comunitatea Europeană și statele membre ale acesteia, pe de o parte, și Republica Indonezia, pe de altă parte, pentru a se ține seama de aderarea Republicii Croația la Uniunea Europeană

|
			
		
		
		52014PC0480
		
			Propunere de DECIZIE A CONSILIULUI privind semnarea, în numele Uniunii Europene și al statelor membre ale acesteia, și aplicarea provizorie a Protocolului de aderare la Acordul-cadru global de parteneriat și de cooperare între Comunitatea Europeană și statele membre ale acesteia, pe de o parte, și Republica Indonezia, pe de altă parte, pentru a se ține seama de aderarea Republicii Croația la Uniunea Europeană /* COM/2014/0480 final - 2014/0219 (NLE) */
			
				
		
		
			
			   	EXPUNERE DE MOTIVE
Propunerea atașată constituie
instrumentul juridic pentru semnarea Protocolului de aderare la Acordul-cadru
global de parteneriat și de cooperare între Comunitatea Europeană și
statele membre ale acesteia, pe de o parte, și Republica Indonezia, pe de
altă parte, pentru a se ține seama de aderarea Republicii Croația
la Uniunea Europeană (denumit în continuare „protocolul”). 
Potrivit Actului său
de aderare, Croația se angajează să adere la acordurile internaționale
semnate sau încheiate de Uniunea Europeană și statele membre ale
acesteia, prin intermediul unui protocol la acordurile respective.
Acordul-cadru global de parteneriat și de
cooperare între Comunitatea Europeană și statele membre ale acesteia,
pe de o parte, și Republica Indonezia, pe de altă parte, denumit în
continuare „acordul”, a fost semnat la Jakarta la 9 noiembrie 2009 și
a intrat în vigoare la 1 mai 2014. 
Prin Decizia Consiliului
din 14 septembrie 2012[1],
Comisia a fost autorizată să deschidă negocieri cu țările
terțe în cauză pentru a încheia protocoalele relevante. Negocierile
cu Indonezia au fost încheiate cu succes.
Prin protocolul propus,
Republica Croația este inclusă în calitate de parte contractantă
la acord. Textele în limba croată ale acordului și
ale actului final sunt anexate la protocol și vor deveni autentice în
aceleași condiții precum celelalte versiuni lingvistice ale
acordului.
Protocolul se va aplica provizoriu de la data
semnării.
Comisia consideră că rezultatele
negocierilor sunt satisfăcătoare și solicită Consiliului
să autorizeze semnarea protocolului, în numele Uniunii Europene și al
statelor membre ale acesteia, și aplicarea provizorie a acestuia.
2014/0219 (NLE)
Propunere de
DECIZIE A CONSILIULUI
privind semnarea, în numele Uniunii Europene și
al statelor membre ale acesteia, și aplicarea provizorie a Protocolului de
aderare la Acordul-cadru global de parteneriat și de cooperare între
Comunitatea Europeană și statele membre ale acesteia, pe de o parte, și
Republica Indonezia, pe de altă parte, pentru a se ține seama de
aderarea Republicii Croația la Uniunea Europeană
CONSILIUL UNIUNII EUROPENE,
având în vedere Tratatul privind funcționarea
Uniunii Europene, în special articolele 207 și 209, coroborate cu
articolul 218 alineatul (5),
având în vedere Actul de aderare a Republicii
Croația, în special articolul 6 alineatul (2),
având în vedere propunerea Comisiei Europene,
întrucât:
(1)       În conformitate cu dispozițiile
articolului 6 alineatul (2) din Actul de aderare a Republicii Croația,
aderarea Republicii Croația la Acordul-cadru global de parteneriat și
de cooperare între Comunitatea Europeană și statele membre ale
acesteia, pe de o parte, și Republica Indonezia, pe de altă parte[2] („acordul”) se
aprobă prin intermediul unui protocol la acord. În conformitate cu
articolul 6 alineatul (2) din actul de aderare, în cazul unei astfel
de aderări se aplică o procedură simplificată, prin care
Consiliul, hotărând în unanimitate în numele statelor membre, încheie un
protocol cu țările terțe în cauză. 
(2)       La
14 septembrie 2012, Consiliul a autorizat Comisia să
deschidă negocieri cu țările terțe în cauză[3]. Negocierile cu
Republica Indonezia au fost încheiate cu succes prin parafarea protocolului.
(3)       La articolul 4
alineatul (3) din protocol se prevede aplicarea provizorie de la data
semnării.
(4)       Protocolul ar trebui să
fie semnat, sub rezerva încheierii sale la o dată ulterioară, și
să fie aplicat provizoriu,
ADOPTĂ PREZENTA DECIZIE: 
Articolul 1
Sub rezerva încheierii sale, se
autorizează semnarea, în numele Uniunii Europene și al statelor
membre ale acesteia, a Protocolului de aderare la Acordul-cadru global de
parteneriat și de cooperare între Comunitatea Europeană și
statele membre ale acesteia, pe de o parte, și Republica Indonezia, pe de
altă parte, pentru a se ține seama de aderarea Republicii Croația
la Uniunea Europeană. 
Textul protocolului este atașat prezentei
decizii.
Articolul 2
Președintele Consiliului este autorizat
să desemneze persoana (persoanele) împuternicită (împuternicite)
să semneze protocolul în numele Uniunii și al statelor membre ale
acesteia.
Articolul 3
Protocolul se aplică provizoriu de la
data semnării, până la finalizarea procedurilor necesare pentru
încheierea sa.
Articolul 4
Prezenta decizie intră în vigoare la data
adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               Decizia Consiliului de autorizare a deschiderii de
negocieri pentru adaptarea acordurilor semnate sau încheiate de Uniunea
Europeană sau de Uniunea Europeană și statele membre ale
acesteia cu una sau mai multe țări terțe sau cu organizații
internaționale, având în vedere aderarea Republicii Croația la
Uniunea Europeană (documentul nr. 13351/12 al Consiliului, acces
LIMITAT). 
[2]               JO L 125, 26.4.2014, p. 17.
[3]               Decizia Consiliului de autorizare a deschiderii de
negocieri pentru adaptarea acordurilor semnate sau încheiate de Uniunea
Europeană sau de Uniunea Europeană și statele membre ale
acesteia cu una sau mai multe țări terțe sau cu organizații
internaționale, având în vedere aderarea Republicii Croația la
Uniunea Europeană (documentul nr. 13351/12 al Consiliului, acces
LIMITAT).
ANEXĂ
la
Propunerea de
DECIZIE A CONSILIULUI
privind semnarea, în numele Uniunii Europene și al statelor membre ale
acesteia, și aplicarea provizorie a Protocolului de aderare la
Acordul-cadru global de parteneriat și de cooperare între Comunitatea Europeană
și statele membre ale acesteia, pe de o parte, și Republica
Indonezia, pe de altă parte, pentru a se ține seama de aderarea
Republicii Croația la Uniunea Europeană

PROTOCOL DE ADERARE LA ACORDUL-CADRU
GLOBAL DE PARTENERIAT ȘI DE COOPERARE
între Comunitatea Europeană și statele membre ale acesteia, pe de o
parte, și Republica Indonezia, pe de altă parte, pentru a se ține
seama de aderarea Republicii Croația la Uniunea Europeană

REGATUL BELGIEI,
REPUBLICA BULGARIA,
REPUBLICA CEHĂ,
REGATUL DANEMARCEI,
REPUBLICA FEDERALĂ GERMANIA,
REPUBLICA ESTONIA,
IRLANDA,
REPUBLICA ELENĂ,
REGATUL SPANIEI,
REPUBLICA FRANCEZĂ,
REPUBLICA CROAȚIA,
REPUBLICA ITALIANĂ,
REPUBLICA CIPRU,
REPUBLICA LETONIA,
REPUBLICA LITUANIA,
MARELE DUCAT AL LUXEMBURGULUI,
UNGARIA,
REPUBLICA MALTA,
REGATUL ȚĂRILOR DE JOS,
REPUBLICA AUSTRIA,
REPUBLICA POLONĂ,
REPUBLICA PORTUGHEZĂ,
ROMÂNIA,
REPUBLICA SLOVENIA,
REPUBLICA SLOVACĂ,
REPUBLICA FINLANDA,
REGATUL SUEDIEI,
REGATUL UNIT AL MARII BRITANII ȘI
IRLANDEI DE NORD,
părți contractante la Tratatul
privind Uniunea Europeană și Tratatul privind funcționarea
Uniunii Europene, denumite în continuare „statele membre” și reprezentate
de Consiliul Uniunii Europene, și
UNIUNEA EUROPEANĂ, denumită în
continuare „Uniunea Europeană”,
pe de o parte, și
REPUBLICA INDONEZIA, denumită în
continuare „Indonezia”,
pe de altă parte,
denumite în continuare „părțile” în
sensul prezentului protocol,
AVÂND ÎN VEDERE aderarea Republicii Croația
la Uniunea Europeană la 1 iulie 2013 și Tratatul privind
aderarea Republicii Croația la Uniunea Europeană, denumit în
continuare „Tratatul de aderare”, care a fost semnat la Bruxelles la
9 decembrie 2011 și a intrat în vigoare la
1 iulie 2013,
ÎNTRUCÂT Acordul-cadru global de parteneriat și
de cooperare între Comunitatea Europeană și statele membre ale
acesteia, pe de o parte, și Republica Indonezia, pe de altă parte,
denumit în continuare „acordul”, a fost semnat la Jakarta la
9 noiembrie 2009,
ÎNTRUCÂT Republica Croația se
angajează să adere la acordurile încheiate sau semnate de Uniunea
Europeană și statele membre ale acesteia cu una sau mai multe țări
terțe sau cu o organizație internațională, astfel cum se
prevede la articolul 6 alineatul (2) din Actul privind condițiile
de aderare a Republicii Croația și adaptările Tratatului privind
Uniunea Europeană, ale Tratatului privind funcționarea Uniunii
Europene și ale Tratatului de instituire a Comunității Europene
a Energiei Atomice,
CONVIN DUPĂ CUM URMEAZĂ:
Articolul 1
Republica Croația aderă, în calitate
de parte, la Acordul-cadru global de parteneriat și de cooperare între
Comunitatea Europeană și statele membre ale acesteia, pe de o parte, și
Republica Indonezia, pe de altă parte, semnat la Jakarta la
9 noiembrie 2009.
Articolul 2
Textele în limba croată ale acordului și
ale actului final, anexate la protocol, devin autentice în aceleași condiții
precum versiunile acordului în limbile bulgară, cehă, daneză,
engleză, estonă, finlandeză, franceză, germană,
greacă, italiană, letonă, lituaniană, maghiară, malteză,
neerlandeză, polonă, portugheză, română, slovacă,
slovenă, spaniolă, suedeză și indoneziană. 
Articolul 3
Prezentul protocol face parte integrantă
din acord. 
Articolul 4
(1)              
Prezentul protocol se aprobă de către
Uniunea Europeană, de către Consiliul Uniunii Europene în numele
statelor membre și de către Indonezia în conformitate cu procedurile
proprii ale acestora. Părțile își notifică reciproc
finalizarea procedurilor necesare în acest scop. 
(2)              
Prezentul protocol intră în vigoare în prima
zi a lunii care urmează datei ultimei notificări a instrumentului de
aprobare.
(3)              
Până la intrarea sa în vigoare, prezentul
protocol se aplică provizoriu de la data semnării.
Articolul 5
Prezentul protocol este întocmit în dublu
exemplar în limbile bulgară, cehă, croată, daneză,
engleză, estonă, finlandeză, franceză, germană,
greacă, italiană, letonă, lituaniană, maghiară,
malteză, neerlandeză, polonă, portugheză, română,
slovacă, slovenă, spaniolă, suedeză și
indoneziană, fiecare dintre aceste texte fiind în egală
măsură autentic.
DREPT CARE, subsemnații plenipotențiari,
pe deplin autorizați în acest scop, semnează prezentul protocol. 
Întocmit la … la …
PENTRU UNIUNEA EUROPEANĂ ȘI
STATELE MEMBRE ALE ACESTEIA
PENTRU REPUBLICA INDONEZIA
.